Преюдициално запитване, отправено от Højesteret (Дания) на 21 октомври 2010 г. г. - Partrederiet Sea Fighter/Skatteministeriet
(Дело C-505/10)
Език на производството: датски
Запитваща юрисдикция
Højesteret
Страни в главното производство
Жалбоподател: Partrederiet Sea Fighter
Ответник: Skatteministeriet
Преюдициален въпрос
Трябва ли член 8, параграф 1, буква в) от Директива 92/81/ЕИО на Съвета от 19 октомври 1992 година за хармонизиране структурата на акцизите върху минералните масла да се тълкува в смисъл, че при обстоятелства като тези по настоящото дело се освобождава от данък доставката на минералните масла, използвани от екскаватор, който е прикрепен към кораб, но поради това че има свой отделен двигател и резервоар за гориво, работи самостоятелно от двигателя, задвижващ кораба?
____________